Anne-Marie_Perrin
– an 1957, la Jeanne Moreau ;<BR> – en 1957, la Jeanne Moreau ;<BR> – é sti yan an 2003 : Claude Lelouche<BR> – et ceti an en 2003 : Claude Lelouche<BR> La semannë passâ ét arvâ on bule poué dou a tré camyon. <BR> La semana passâ est arrevâ un bul(dozer) pués doux a três camions.<BR> Louz ovri on k'mancha a crozâ dzan la rote. <BR> Los ovriérs ont comenciê a crosar diens la rota.<BR> De m' sè demandâ san ké volyan bin fére.<BR> Je mè su demandâ cen qu'ils voliant ben fére.<BR> ''D è de a mon ome : va vi san k é fan ? Âl t'alâ vi.'' <BR> '''J'é dét a mon homo : va vér cen qu'ils fant ? Il est alâ vér.'''<BR> Louz ovri lui an de k été no(u)tron vzin Lelouche ke fâ de cinéma, <BR> Los ovriérs lui ant dét qu'étêt noutron vesin Lelouche que fât de cinèmâ,<BR> k'alâve fére on film l'an ke vin.<BR> qu'alâve fére un filme l'an que vint.<BR> É pe san(tse) k éz antarâve lou fi du téléfone, pe ké susse byô utor de sa m(è)zon.<BR> Est per cen qu'ils entèrrâvont los fils du tèlèfono, por qu'il sesse biô u tôrn de sa mêson.<BR> Éz an ko de k été lui ke payive lou fré.<BR> Ils ant 'cor dét qu'étêt lui que payêve los frès.<BR> ''Sé Lelouche, âl fâ pâ de gôgne avoué nô. Â dê étre rëste, âl a paya styé p avê sla m(è)zon.''<BR> '''Cél Lelouche, il fât pas de gognes avouéc nos. Il dêt étre recho, il at payê chier por avêr cela mêson.'''<BR> Y an de k le koutâve on milyar de vyeû fran, é… de sa: pâ sé pâ kô dëplë.<BR> Ils ant dét qu'ele côtâve un milyârd de vielys francs, et… je sâ pas se pas 'cor de ples.<BR> De vôz avyeû pâ de ke sé Lelouche é no(u)tron novyô vzin. <BR> Je vos aviô pas dét que cél Lelouche est noutron novél vesin.<BR> Âl a astâ l'atelyé de stapoui de Gilbèr Parin. <BR> Il at achetâ l'ateliér de chapoués de Gilbèrt Pèrrin.<BR> ''Dedzan ya tot intâ transformâ. De sé alâ i vi.'' <BR> '''Dediens y at tot étâ transformâ. Je su alar y vér.'''<BR> Ya ran ke de vyiye palëche, de viêu plansti, <BR> Y at ren que vielyes palanches, de vielys planchiérs,<BR> ya zdin de mouraye, zdin de fayanse, zdin de coleû, zdin de lemire <BR> y at gins de muralye, gins de fayence, gins de colors, gins de lumiére,<BR> é man dzan lou boueû d'âtre kou.<BR> est 'ment diens los bouéls d'ôtros côps.<BR> La zdornâ é san forcha d'almâ tote lé lmire. <BR> La jornâ ils sont forciê d'alumar totes les lumiéres.<BR> Vorandrè y é dinche ké byô.<BR> Orendrêt il est d'ense qu'est biô.<BR> Louz ovri noz an de ke le vyeû boë venyé de Polonye é de Russi. <BR> Los ovriérs nos ant dét que le viely bouesc vegnêt de Pologne et de Russie.<BR> É van kri dzan lé défacheure. <BR> Ils vant querir diens les dèfassures.<BR> D é kô vyu na pissine planne d'égue ke fâ de barbolë man si la bedire de la Di passâve dedzan.<BR> J'é 'cor viu na piscena plêna d'égoue que fât de barbolèt 'ment se la bediére de la Die dediens.<BR> É me fâ pansâ ké pâ le premi kou ké faran de sinéma a Mëzdive. <BR> Il mè fât pensar qu'est pas le premiér côp que farant de cinèmâ a Megéva.<BR> Kan d étseu petside a la Mota, on zdor, été u mé de janvyé diz nou san sinkante sa,<BR> Quand j'étiô petida a la Mota, on jorn, étêt u mês de janviér diéx nôf cent cinquanta-sèpt<BR> parvoué lé mizdor on a parchu barazdi damou l'outâ. <BR> per vers les mijorns, on at pèrciu barregiér d'amont l'hotâl.<BR> Avoué la mâre on-n ét alâ vi. <BR> Avouéc la mâre on est alâ vér.<BR> Yavé tse na bëla fmale poué tou lou zdouanne du Kristomë anmouelâ utòr ke fachâve de fotô, signâve de papi pe lazitse.<BR> Y avêt que na bèla femala pués tôs los jouenos du Cristomèt emmouelâs u tôrn que fassiévont de fotôs, signâvont de papiér per cela-ique.<BR> L etè arvâ an tapatyu pe se fére teri na fotô su la pouërte de l'étre a lè cavale. <BR> El étêt arrevâ en tapa-cul per sè fére teriér na fotô sur la pôrta de l'étro a les cavales.<BR> De me sé todlon demandâ petyë sla fmale étyé venyu sti nô bëtre lou pi dzan l femi pe na fotô.<BR> Je mès du tot-de-long demandâ perque cela femala étêt vegnu chiéz nos betre los pieds diens le femiér por na fotô.<BR> Le s'apelâve Jeanne Moreau, l étè vnyu fére on film a Mëzdive.<BR> Ele s'apelâve Jeanne Moreau, el étêt vegnu fére un film a Megéva.<BR><BR> Anne-Marie Perrin, 18.12.2003